MUNICIPIUL SATU MARE

PRIMARUL MUNICIPIULUI

Nr. 3782 din 20.01.2022

 Kereskényi Gábor, primar al municipiului Satu Mare, în temeiul prevederilor art 136 alin. (1) din Ordonanța de Urgență nr.57/2019 privind Codul administrativ, iniţiez proiectul de hotărâre având ca obiect aprobarea Statului de funcții al Centrului Cultural G.M Zamfirescu Satu Mare, în susținerea căruia formulez prezentul

**REFERAT DE APROBARE:**

Ţinând cont de adresa înaintată de Centrul Cultural „G.M. Zamfirescu” nr. 67/18.01.2022, înregistrată la Primăria Satu Mare sub nr.3292/19.01.2022 prin care se solicită modificarea statului de funcţii al Centrul Cultural „G.M. Zamfirescu prin transformarea unui post din cadrul Compartimentului Financiar- Administrativ și a unui post din cadrul Compartimentului Activități Culturale și Evenimente din referent cu treaptă profesională IA și nivel de studii medii în referent cu treaptă profesională IA și nivel de studii superioare, ambele fiind vacante.

Modificarea este necesară, deoarece volumul și nivelul atribuțiilor impuse de funcție a crescut în ultimii ani odată cu nivelul așteptărilor cetățenilor acestui oraș cărora încercăm să le oferim momente plăcute de petrecere a timpului liber pe toate gusturile, astfel am extins paleta de activități (stabilite prin contractul de management) în fiecare an.

Ținând cont de prevederile Ordonanţei nr. 21 din 31 ianuarie 2007 (\*actualizată\*) privind instituţiile şi companiile de spectacole sau concerte, precum şi desfăşurarea activităţii de impresariat artistic;

Specificând faptul că ne încadrăm în prevederile O.U.G. nr. 63/2010 cu privire la numărul maxim de posturi repartizate;

Pentru considerentele de mai sus propun spre aprobare Consiliului Local Satu Mare:

***Proiectul de hotărâre privind aprobarea Statului de funcții al Centrului Cultural G.M Zamfirescu Satu Mare.***

 **Inițiator proiect**

 **Primar,**

 Kereskényi Gábor

Întocmit: Covaci Natalia Ileana